**UNIVERZITET U ISTOČNOM SARAJEVU**

**EKONOMSKI INSTITUT UNIVERZITET U ISTOČNOM SARAJEVU**

**PALE-BIJELJINA-BRČKO**

**PROJEKAT: NAUČNOISTRAŽIVAČKE RADIONICE**

 **POZIV ZA PRIJAVU UČEŠĆA**

**Poštovane kolege,**

**Zbog značajne zainteresovanosti odlučili smo da omogućimo svim potencijalnim kandidatima da prijave učešće do 02.02.2017. godine! Radionice će se organizovati u periodu februar-april 2017godine petkom i subotom prema sledećem rasporedu:**

1. **03-04.02.2017.godine na Ekonomskom fakultetu Pale**
2. **10-11.02.2017.godine na Fakultetu poslovne ekonomije Bijeljina**
3. **17-18.02.2017.godine na Ekonomskom fakulteetu Brčko**

 **Rok za prijavu je 02.02.2017. godine.**

**U NASTAVKU TEKST POZIVA**

Obavještavamo sve zainteresovane diplomirane ekonomiste, studente III i IV godine redovnog studija, studente master i doktorskih studija i asistente Ekonomskog fakulteta Brčko, Ekonomskog fakulteta Pale i Fakulteta poslovne ekonomije Bijeljina**\*1**), da EKONOMSKI INSTITUT UNIVERZITETA U ISTOČNOM SARAJEVU organizuje NAUČNO ISTRAŽIVAČKE RADIONICE na Palama, Brčkom i Bijeljini sa fondom od 40 časova instruktivne nastave.

Ulaganje u sticanje znanja i kompentencija u svim okolnostima je od izuzetne koristi kako za pojedince tako i za razvoj privrede i društva.

Univerzitet u Istočnom Sarajevu je registrovanjem Ekonomskog instituta stvorio institucionalne preduslove za razvoj naučno istraživačkog rada u oblasti ekonomskih nauka što će istraživačkoj bazi od preko 100 nastavnika i saradnika omogućiti dalji razvoj i unapređenje kvaliteta naučno istraživačkog i nastavnog procesa.

Plan je da se u cilju širenja istraživačke baze i unapređenja metodologije rada organizuje nekoliko naučno istraživačkih radionica na Fakultetu u Palama , Brčkom i Bijeljini, (vremenom i na drugim fakultetima Univerziteta u Istočnom Sarajevu).

**Osnovni programski cilj je da realizacija radionica bude metodološki konzistentna, funkcionalna i instruktivna za asistente, studente master i doktorskih studija, diplomirane ekonomiste i najbolje studente redovnog studija, kako bi se kreirala djelotvorna mjera između doktrinarnih, metodoloških(softverskih) i operativnih procedura korištenja znanja.**

**Takav pristup će generisati rast kvaliteta nastavnog i naučno istraživačkog procesa i demistifikovati i otkloniti barijere rastu spoznaje i kompentencija.**

Za početak ćemo se fokusirati na sledeća područja:

**1. Mikroekonomske analize imovinskog, finansijskog i tržišnog položaja preduzeća
2. Analize tržišta
3. Makroekonomske analize
4. Biznis planove
5. Statistička istraživanja
6. Analize konkurentnosti pojedinih sektora i privrednih grana
7. Ekonomija znanja i obrazovni sistem
8. Demografija i zaposlenost
9. Razvoj lokalnih zajednica
10. Ekonomija izvrsnosti i globalizacija**

**11. Ekonometrijski modeli za kreiranje ekonomskih i razvojnih politika**

Svako od ovih područja trebalo bi strukturirati u odgovarajuće module s tim da ćemo u narednoj fazi napraviti i odgovarajući plan za formulisanje strategije restrukturiranja i reformi shodno Agendi procedura priključenja EU.

Učesnici programa će tokom realizacije NAUČNO ISTRAŽIVAČKE RADIONICE usvojiti savremene inovativne metode formulisanja I realizacije naučno istraživačkih projekata kroz sljedeće module:

***МОДУЛ 1: Настанак идеје, евалуација значаја и корисности, формулисање пројектног задатка и идентификација потенцијалних корисника-наручилаца пројекта,***

***МОДУЛ 2: Методолошке пропозиције, технике и поступци реализације научноистраживачких пројеката,***

***МОДУЛ 3: Оперативна разрада методологије реализације пројеката из области микроекономије и креирање одговарајуће софтверске подршке, и***

***МОДУЛ 4: Оперативна разрада методологије реализације пројеката из области макроекономије и креирање одговарајуће софтверске подршке.***

**KOTIZACIJA:**

* **Zaposleni na fakultetu, studenti master studija, doktoranti i studenti redovnog studija III i IV godine sa Univerziteta u Istočnom Sarajevu:**
* Zaposleni na fakultetu............................................................... bez plaćanja kotizacije
* Aplikanti sa prosjekom preko 9,00........................................... bez plaćanja kotizacije
* Aplikanti sa prosjekom 8,50 – 9,00....................................................................30KM
* Aplikanti sa prosjekom 8,00 – 8,50................................................................... 50KM
* Aplikanti sa prosjekom 7,50-8,00......................................................................100KM
* Aplikanti sa prosjekom manjim od 7,50............................................................200KM
* **Diplomirani ekonomisti sa Univerziteta u Istočnom Sarajevu:**
* sa prosjekom preko 9,00..............................................................bez plaćanja kotizacije;
* sa prosjekom 8,50 – 9,00.................................................................................... 30KM
* sa prosjekom 8,00 – 8,50.................................................................................... 50KM
* sa prosjekom 7,50-8,00................................................. ....................................100KM
* sa prosjekom manjim od 7,50............................................................................200KM

**Diplomirani ekonomisti sa drugih fakulteta u Bosni i Hercegovini........................250KM**

**NAUČNO ISTRAŽIVAČKE RADIONICE** će se organizovati u periodu februar/april 2017. godine po rasporedu koji će se nakanadno objaviti. Radionice će se održavati u prostorijama pomenutih fakulteta (EF Brčko, EF Pale i FPE Bijeljina).

Predavači su referentni naučnici iz Bosne i Hercegovine i zemalja u okruženju.

Rukovodilac **NAUČNO ISTRAŽIVAČKE RADIONICE** je prof.dr Spasoje Tuševljak.

Prijave slati na e-mail: **nirpbb.ekinuis@gmail.com**

Po završetku radionice polaznici će dobiti odgovarajući sertifikat.

**EKONOMSKI FAKULTET PALE**

**Dekan prof.dr Ljubiša Vladušić, s.r**

**FAKULTET POSLOVNE EKONOMIJE BIJELJINA**

**Dekan prof.dr Miladin Jovičić, s.r**

**EKONOMSKI FAKULTET BRČKO EKONOMSKI INSTITUT UIS**

**Dekan doc.dr Srđan Lalić, s.r Prof.dr Spasoje Tuševljak, s.r**

**\_\_\_\_\_\*1) Za učešće u NAUČNO ISTRAŽIVAČKOJ RADIONICI mogu se prijaviti i kandidati sa završenim fakultetom ekonomskog usmjerenja sa svih fakulteta u Bosni i Hercegovini**